title: Az Európai Parlament és a Tanács határozata (2001. május 3.) a végrehajtási feltételek figyelembevétele érdekében a pénzügyi terv kiigazításáról

text:
Fontos jogi nyilatkozat

|

32001D0692

Hivatalos Lap L 246 , 15/09/2001 o. 0028 - 0032

		Az Európai Parlament és a Tanács határozata(2001. május 3.)a végrehajtási feltételek figyelembevétele érdekében a pénzügyi terv kiigazításáról(2001/692/EK)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a költségvetési fegyelemről és a költségvetési eljárás javításáról szóló, 1999. május 6-i intézményközi megállapodás [1] (16)–(18) bekezdésére,tekintettel a Bizottság javaslatára [2],a Szerződés 272. cikke (9) bekezdésének ötödik albekezdésében megállapított szavazási szabályokkal összhangban,mivel:(1) A 2000–2006 közötti időszakra szóló pénzügyi tervet ki kell igazítani a 2000. évi költségvetés végrehajtásának figyelembevétele érdekében.(2) A strukturális tevékenységekkel összefüggő egyes programok késedelmes elfogadásának következtében a strukturális alapok számára előirányzott juttatás összegéből 6 152,3 millió eurót nem lehetett 2000-ben lekötni, sem 2001-re átvinni. Az intézményközi megállapodás (17) bekezdésének értelmében ezen összeget a kötelezettségvállalási előirányzatok vonatkozó kiadási felső határának növelésével át kell vinni a későbbi pénzügyi évekre.(3) A 2000. évi költségvetési kimutatás szerint e stádiumban nem szükséges a kifizetési előirányzatok átfogó felső határának kiigazítása. E tekintetben a helyzetet minden jövőbeli kiigazításkor felül kell vizsgálni.ELFOGADTA EZT A HATÁROZATOT:1. cikkA pénzügyi terv 2. tételének strukturális alapok altételében szereplő kötelezettségvállalási előirányzatok éves felső határa folyó áron millió euróban kifejezve a következő összegekkel emelkedik.2002 | 2003 | 2004 | 2005 | 2006 |870 | 1178 | 1642 | 1396 | 1067 |2. cikkAz EU-15 pénzügyi tervét és az EU-21 pénzügyi keretét – a GNP és az árak mozgásának megfelelő 2002. évi technikai kiigazítást, valamint az e határozatban megállapított kiigazításokat követően – a melléklet tartalmazza.Kelt Brüsszelben, 2001. május 3-án.az Európai Parlament részérőlaz elnökN. Fontainea Tanács részérőlaz elnökA. Lindh[1] HL C 172., 1999.6.18., 1. o.[2] HL C 180. (E), 2001.6.26., 244. o.--------------------------------------------------MELLÉKLET1. TÁBLÁZATPénzügyi terv (EU-15) – A 2002. évi árakhoz igazítva – A 2001. évi (végrehajtási) kiigazítást követőenKötelezettségvállalási előirányzatok | Folyó árak | 2002. évi árak |2000 | 2001 | 2002 | 2003 | 2004 | 2005 | 2006 |1. Mezőgazdaság | 41738 | 44530 | 46587 | 46449 | 45377 | 44497 | 44209 |KAP (vidékfejlesztés nélkül) | 37352 | 40035 | 41992 | 41843 | 40761 | 39870 | 39572 |Vidékfejlesztés és kapcsolódó intézkedések | 4386 | 4495 | 4595 | 4606 | 4616 | 4627 | 4637 |2. Strukturális intézkedések | 32678 | 32720 | 33638 | 33308 | 32998 | 32735 | 31955 |Strukturális alapok | 30019 | 30005 | 30849 | 30519 | 30316 | 30053 | 29278 |Kohéziós Alap | 2659 | 2715 | 2789 | 2789 | 2682 | 2682 | 2677 |3. Belső politikák | 6031 | 6272 | 6558 | 6676 | 6793 | 6910 | 7038 |4. Külső fellépés | 4627 | 4735 | 4873 | 4884 | 4895 | 4905 | 4916 |5. Ügyvitel | 4638 | 4776 | 5012 | 5119 | 5225 | 5332 | 5439 |6. Tartalékok | 906 | 916 | 676 | 426 | 426 | 426 | 426 |Monetáris tartalék | 500 | 500 | 250 | | | | |Gyorssegélytartalék | 203 | 208 | 213 | 213 | 213 | 213 | 213 |Garanciatartalék | 203 | 208 | 213 | 213 | 213 | 213 | 213 |7. Előcsatlakozási támogatás | 3174 | 3240 | 3328 | 3328 | 3328 | 3328 | 3328 |Mezőgazdaság | 529 | 540 | 555 | 555 | 555 | 555 | 555 |Előcsatlakozási strukturális eszköz | 1058 | 1080 | 1109 | 1109 | 1109 | 1109 | 1109 |Phare (tagjelölt országok) | 1587 | 1620 | 1664 | 1664 | 1664 | 1664 | 1664 |Teljes kötelezettségvállalási előirányzat | 93792 | 97189 | 100672 | 100190 | 99042 | 98133 | 97311 |Teljes kifizetési előirányzat | 91322 | 94730 | 100078 | 100795 | 97645 | 95789 | 95217 |Kifizetési előirányzatok a GNP %-ában | 1,10 % | 1,09 % | 1,10 % | 1,08 % | 1,02 % | 0,97 % | 0,95 % |Csatlakozásra rendelkezésre álló összeg (kifizetési előirányzatok) | | | 4397 | 7125 | 9440 | 12146 | 15097 |Mezőgazdaság | | | 1698 | 2154 | 2600 | 3109 | 3608 |Egyéb kiadások | | | 2699 | 4971 | 6840 | 9037 | 11489 |Felső határ, kifizetési előirányzatok | 91322 | 94730 | 104475 | 107920 | 107085 | 107935 | 110314 |Felső határ, kifizetések a GNP %-ában | 1,12 % | 1,11 % | 1,14 % | 1,15 % | 1,12 % | 1,10 % | 1,09 % |Előre nem látott kiadásokra szánt tétel | 0,15 % | 0,16 % | 0,13 % | 0,12 % | 0,15 % | 0,17 % | 0,18 % |Saját források felső határa | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |Millió euró – Kötelezettségvállalási előirányzatok | Folyó árak | 2002. évi árak |2000 | 2001 | 2002 | 2003 | 2004 | 2005 | 2006 |1. Mezőgazdaság | 41738 | 44530 | 46587 | 46449 | 45377 | 44497 | 44209 |KAP (vidékfejlesztés nélkül) | 37352 | 40035 | 41992 | 41843 | 40761 | 39870 | 39572 |Vidékfejlesztés és kapcsolódó intézkedések | 4386 | 4495 | 4595 | 4606 | 4616 | 4627 | 4637 |2. Strukturális intézkedések | 32678 | 32720 | 33638 | 33308 | 32998 | 32735 | 31955 |Strukturális alapok | 30019 | 30005 | 30849 | 30519 | 30316 | 30053 | 29278 |Kohéziós Alap | 2659 | 2715 | 2789 | 2789 | 2682 | 2682 | 2677 |3. Belső politikák | 6031 | 6272 | 6558 | 6676 | 6793 | 6910 | 7038 |4. Külső fellépés | 4627 | 4735 | 4873 | 4884 | 4895 | 4905 | 4916 |5. Ügyvitel | 4638 | 4776 | 5012 | 5119 | 5225 | 5332 | 5439 |6. Tartalékok | 906 | 916 | 676 | 426 | 426 | 426 | 426 |Monetáris tartalék | 500 | 500 | 250 | | | | |Gyorssegélytartalék | 203 | 208 | 213 | 213 | 213 | 213 | 213 |Garanciatartalék | 203 | 208 | 213 | 213 | 213 | 213 | 213 |7. Előcsatlakozási támogatás | 3174 | 3240 | 3328 | 3328 | 3328 | 3328 | 3328 |Mezőgazdaság | 529 | 540 | 555 | 555 | 555 | 555 | 555 |Előcsatlakozási strukturális eszköz | 1058 | 1080 | 1109 | 1109 | 1109 | 1109 | 1109 |Phare (tagjelölt országok) | 1587 | 1620 | 1664 | 1664 | 1664 | 1664 | 1664 |8. Bővítés | | | 6851 | 9588 | 12327 | 15075 | 17813 |Mezőgazdaság | | | 1698 | 2154 | 2600 | 3109 | 3608 |Strukturális tevékenységek | | | 3980 | 6187 | 8405 | 10612 | 12819 |Belső politikák | | | 778 | 810 | 842 | 874 | 906 |Ügyvitel | | | 395 | 437 | 480 | 480 | 480 |Teljes kötelezettségvállalási előirányzat | 93792 | 97189 | 107523 | 109778 | 111369 | 113208 | 115124 |Teljes kifizetési előirányzat | 91322 | 94730 | 104475 | 107920 | 107085 | 107935 | 110314 |Ebből bővítésre | | | 4397 | 7125 | 9440 | 12146 | 15097 |Kifizetési előirányzatok a GNP %-ában | 1,10 % | 1,09 % | 1,10 % | 1,11 % | 1,07 % | 1,05 % | 1,05 % |Előre nem látott kiadásokra szánt tétel | 0,17 % | 0,18 % | 0,17 % | 0,16 % | 0,20 % | 0,22 % | 0,22 % |Saját források felső határa | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |--------------------------------------------------


title: A Tanács (KKBP) 2015/442 határozata ( 2015. március 16. ) az Európai Unió közép-afrikai köztársasági katonai tanácsadó KBVP-missziójának (EUMAM RCA) elindításáról és a (KKBP) 2015/78 határozat módosításáról

text:
               17.3.2015

               HU

               Az Európai Unió Hivatalos Lapja

               L 72/39

         A TANÁCS (KKBP) 2015/442 HATÁROZATA
   (2015. március 16.)
   az Európai Unió közép-afrikai köztársasági katonai tanácsadó KBVP-missziójának (EUMAM RCA) elindításáról és a (KKBP) 2015/78 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 42. cikke (4) bekezdésére, valamint 43. cikke (2) bekezdésére,
   tekintettel az Európai Unió közép-afrikai köztársasági katonai tanácsadó KBVP-missziójáról (EUMAM RCA) szóló, 2015. január 19-i (KKBP) 2015/78 tanácsi határozatra (1) és különösen annak 4. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. január 19-én elfogadta a (KKBP) 2015/78 határozatot.

               (2)

               A Tanács 2015. február 9-én jóváhagyta az EUMAM RCA művelet-végrehajtási szabályait.

               (3)

               A Tanács 2015. március 6-án jóváhagyta az EUMAM RCA missziós tervét.

               (4)

               A Politikai és Biztonsági Bizottság 2015. március 11-én üdvözölte a misszió parancsnokának az EUMAM RCA elindítására vonatkozó ajánlásáról szóló levelét, valamint az EUMAM RCA kezdeti műveleti képességének megállapítására kitűzött időkeretet.

               (5)

               Az EUMAM RCA missziót 2015. március 16-án el kell indítani.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt e határozat végrehajtásában, és ezért nem vesz részt e misszió finanszírozásában sem,

         ELFOGADTA EZT A HATÁROZATOT:
   1. cikk
   2015. március 16-án elindul az Európai Unió közép-afrikai köztársasági katonai tanácsadó KBVP-missziója (EUMAM RCA).
   2. cikk
   Az EUMAM RCA uniós misszió parancsnoka azonnali hatállyal felhatalmazást kap a misszió végrehajtásának megkezdésére.
   3. cikk
   A (KKBP) 2015/78 határozat 4. cikkének (2) bekezdése helyébe a következő szöveg lép:

      „(2)   Az EUMAM RCA – a missziós terv és szükség esetén további művelet-végrehajtási szabályok jóváhagyását követően – a Tanács határozatával indul a misszióparancsnok által javasolt időpontban.”

   4. cikk
   Ez a határozat az elfogadásának napján lép hatályba.

      Kelt Brüsszelben, 2015. március 16-án.

            a Tanács részéről

            az elnök

         F. MOGHERINI

      (1)  HL L 13., 2015.1.20., 8. o.


title: 2013/603/EU: Az Európai Parlament határozata ( 2013. április 17. ) az Európai Alapítvány az Élet- és Munkakörülmények Javításáért 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/307

         AZ EURÓPAI PARLAMENT HATÁROZATA
   (2013. április 17.)
   az Európai Alapítvány az Élet- és Munkakörülmények Javításáért 2011-es pénzügyi évre vonatkozó elszámolása lezárásáról
   (2013/603/EU)
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2011-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0067/2013),

               1.

               jóváhagyja az Európai Alapítvány az Élet- és Munkakörülmények Javításáért 2011-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 174. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.


title: 2009/762/EK: Az Európai Parlament és a Tanács határozata ( 2009. szeptember 16. ) az Európai Unió Szolidaritási Alapjának felhasználásáról, összhangban az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontjával

text:
               17.10.2009

               HU

               Az Európai Unió Hivatalos Lapja

               L 273/14

      AZ EURÓPAI PARLAMENT ÉS A TANÁCS HATÁROZATA

   (2009. szeptember 16.)
   az Európai Unió Szolidaritási Alapjának felhasználásáról, összhangban az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontjával
   (2009/762/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 26. pontjára,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),
   tekintettel a Bizottság javaslatára,
   mivel:

               (1)

               Az Európai Unió létrehozta az Európai Unió Szolidaritási Alapját (a továbbiakban: az Alap), hogy szolidaritást tanúsítson a katasztrófa sújtotta régiók lakossága iránt.

               (2)

               A 2006. május 17-i intézményközi megállapodás az Alap felhasználását évi 1 milliárd EUR összeghatáron belül teszi lehetővé.

               (3)

               Az Alap felhasználására vonatkozó rendelkezéseket a 2012/2002/EK tanácsi rendelet tartalmazza.

               (4)

               Franciaország kérelmet nyújtott be az Alap felhasználására, egy vihar által okozott katasztrófával összefüggésben,

         A KÖVETKEZŐKÉPPEN HATÁROZOTT:
   1. cikk
   Az Európai Unió 2009-es pénzügyi évre szóló általános költségvetésének keretein belül fel kell használni az Európai Unió Szolidaritási Alapját a 109 377 165 EUR összeg kötelezettségvállalási és kifizetési előirányzatokban történő nyújtása érdekében.
   2. cikk
   Ezt a határozatot az Európai Unió Hivatalos Lapjában közzé kell tenni.

      Kelt Strasbourgban, 2009. szeptember 16-án.

            az Európai Parlament részéről

            az elnök

         J. BUZEK

            a Tanács részéről

            az elnök

         C. MALMSTRÖM

      (1)  HL C 139., 2006.6.14., 1. o.

      (2)  HL L 311., 2002.11.14., 3. o.


title: A Tanács határozata (2014. október 28.) a Régiók Bizottsága egy dán tagjának és egy dán póttagjának kinevezéséről

text:
               30.10.2014

               HU

               Az Európai Unió Hivatalos Lapja

               L 309/34

         A TANÁCS HATÁROZATA
   (2014. október 28.)
   a Régiók Bizottsága egy dán tagjának és egy dán póttagjának kinevezéséről

      (2014/747/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a dán kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2). A Tanács 2014. július 8-án a 2014/445/EU határozattal (3) Marc PERERA CHRISTENSEN-t a Régiók Bizottsága póttagjává nevezte ki a 2015. január 25-ig terjedő időszakra.

               (2)

               Søren PAPE POULSEN hivatali idejének lejártát követően a Régiók Bizottsága egy tagjának helye megüresedett.

               (3)

               Marc PERERA CHRISTENSEN-nek a Régiók Bizottsága tagjává történő kinevezését követően egy póttag helye megüresedik.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               (a)

               tagként:

                           —

                           Marc PERERA CHRISTENSEN, Anden Viceborgmester, Aarhus City Council

                     és

               (b)

               póttagként:

                           —

                           Martin HULGAARD, Viceborgmester, Municipality of Struer.

         2. cikk
   Ez a határozat az elfogadásának napján lép hatályba.

      Kelt Luxembourgban, 2014. október 28-án.

            a Tanács részéről

            az elnök

         G. L. GALLETTI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.

      (3)  HL L 201., 2014.7.10., 25. o.


title: 2004/889/EK: A Tanács határozata (2004. november 16.) az Európai Közösség és a Kínai Népköztársaság kormánya között a vámügyekben történő együttműködésről és a kölcsönös igazgatási segítségnyújtásról szóló megállapodásról

text:
               23.12.2004

               HU

               Az Európai Unió Hivatalos Lapja

               L 375/19

         A TANÁCS HATÁROZATA
   (2004. november 16.)
   az Európai Közösség és a Kínai Népköztársaság kormánya között a vámügyekben történő együttműködésről és a kölcsönös igazgatási segítségnyújtásról szóló megállapodásról
   (2004/889/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               1993 áprilisában a Tanács határozatot fogadott el, amelyben felhatalmazta a Bizottságot, hogy a Közösség nevében tárgyalásokat folytasson Kanadával, Hongkonggal, Japánnal, Koreával és az Egyesült Államokkal a vámügyekben történő együttműködésről kötendő megállapodásról, melynek hatályát 1997 májusában kiterjesztették a Délkelet-ázsiai Nemzetek Szövetségére, valamint Kínára.

               (2)

               Az Európai Közösség és a Kínai Népköztársaság kormánya között a vámügyekben történő együttműködésről és a kölcsönös igazgatási segítségnyújtásról szóló megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség jóváhagyja az Európai Közösség és a Kínai Népköztársaság kormánya között a vámügyekben történő együttműködésről és a kölcsönös igazgatási segítségnyújtásról szóló megállapodást.
   A megállapodás szövege e határozat mellékletét képezi.
   2. cikk
   A megállapodás 21. cikke szerint létrehozott vám-együttműködési vegyesbizottságban a Közösséget a tagállamok képviselőinek segítségével a Bizottság képviseli.
   3. cikk
   A Tanács elnöke felhatalmazást kap, hogy kijelölje a megállapodás aláírására az Európai Közösség nevében jogosult személy(eke)t, amely aláírás kifejezi a Közösség hozzájárulását ahhoz, hogy kötelezetté váljon.
   4. cikk
   A megállapodás 22. cikkében meghatározott értesítésről a Közösség nevében a Tanács elnöke gondoskodik (1).

      Kelt Brüsszelben, 2004. november 16-án.

            a Tanács részéről

            az elnök

         G. ZALM

      (1)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.
   MEGÁLLAPODÁS
   az Európai Közösség és a Kínai Népköztársaság kormánya között a vámügyekben történő együttműködésről és a kölcsönös igazgatási segítségnyújtásról
   AZ EURÓPAI KÖZÖSSÉG
   és
   A KÍNAI NÉPKÖZTÁRSASÁG KORMÁNYA,
   továbbiakban: a Szerződő Felek,
   FIGYELEMBE VÉVE az Európai Közösség és a Kínai Népköztársaság közötti kereskedelmi kapcsolatok fontosságát és a Szerződő Felek azon óhaját, hogy mindkét fél előnyére hozzájáruljanak e kapcsolatok harmonikus fejlődéséhez,
   HITET TÉVE AMELLETT, hogy e céljuk eléréséhez vállalniuk kell a vámügyi együttműködés fejlesztését,
   FIGYELEMMEL a Szerződő Felek közötti vámeljárásokkal kapcsolatos vámügyi együttműködés fejlődésére,
   FIGYELEMBE VÉVE, hogy a vámjogszabályokat sértő cselekmények, beleértve a szellemi tulajdonjog megsértését, mindkét Szerződő Fél gazdasági, pénzügyi és kereskedelmi érdekeit károsítják, és felismerve annak fontosságát, hogy biztosítani kell a vámok és egyéb adók pontos megállapítását, különösen a vámértékre, származásra és a tarifális besorolásra vonatkozó szabályok helyes alkalmazásával,
   MEGGYŐZŐDVE arról, hogy az ilyen cselekmények elleni fellépés az illetékes közigazgatási hatóságok közötti együttműködéssel hatékonyabbá tehető,

         A KÖVETKEZŐKÉPPEN ÁLLAPODTAK MEG:
   I.   CÍM
   ÁLTALÁNOS RENDELKEZÉSEK
   1. cikk
   Fogalommeghatározások
   E megállapodás alkalmazásában:

               a)

               „vámjogszabályok”: az Európai Közösség vagy a Kínai Népköztársaság valamennyi, az áruk behozatalát, kivitelét, árutovábbítását, és bármely más vámeljárás alá helyezését szabályozó törvénye, rendelete, vagy egyéb jogi eszköze, beleértve a tiltó, korlátozó és ellenőrző intézkedéseket;

               b)

               „vámhatóság”: a Kínai Népköztársaságban a Kínai Népköztársaság Vámügyi Főigazgatósága, valamint az Európai Közösségben az Európai Közösségek Bizottságának a vámügyekért felelős illetékes szolgálatai és az Európai Közösség tagállamainak vámhatóságai;

               c)

               „megkereső hatóság”: az egyik Szerződő Fél által erre a célra kijelölt illetékes vámhatóság, amely e megállapodás alapján igazgatási segítségnyújtást kér;

               d)

               „megkeresett hatóság”: az egyik Szerződő Fél által erre a célra kijelölt illetékes vámhatóság, amely e megállapodás alapján az igazgatási segítségnyújtás iránti megkeresést fogadja;

               e)

               „személyes adatok”: az azonosított vagy azonosítható természetes személyre vonatkozó valamennyi információ;

               f)

               „vámjogszabályokat sértő cselekmények”: a vámjogszabályok bármely megsértése vagy annak kísérlete;

               g)

               „személy”: valamennyi természetes vagy jogi személy;

               h)

               „tájékoztatás”: adatok (feldolgozott/elemzett adat is), okmányok, jelentések és minden egyéb, bármely formában megjelenő közlemény (beleértve az elektronikus formát is), valamint azok igazolt vagy hiteles másolata.

         2. cikk
   Területi hatály
   E megállapodást egyrészről a Kínai Népköztársaság vámterületén kell alkalmazni, másrészről a szerződésben meghatározott feltételek mellett az Európai Közösséget létrehozó szerződés hatálya alá tartozó területekre.
   3. cikk
   A megállapodás jövőbeni továbbfejlesztése
   A Szerződő Felek kölcsönös megegyezéssel – saját vámjogszabályaikkal összhangban – meghatározott ágazatokra és ügyekre vonatkozó megállapodásokkal fejleszthetik tovább e megállapodást a vámügyi együttműködés fokozása és kiegészítése céljából.
   II.   CÍM
   A MEGÁLLAPODÁS HATÁLYA
   4. cikk
   Az együttműködés és a segítségnyújtás teljesítése
   A Szerződő Felek törvényeikkel, rendeleteikkel, és más jogi eszközeikkel összhangban teljesítik az e megállapodás szerinti együttműködést és segítségnyújtást. Továbbá az e megállapodás szerinti együttműködést és segítségnyújtást a Szerződő Felek saját hatáskörükben és a rendelkezésükre álló erőforrásokkal teljesítik.
   5. cikk
   Egyéb megállapodásokban foglalt kötelezettségek
   (1)   Figyelembe véve az Európai Közösség és a tagállamok hatáskörét, e megállapodás rendelkezései:

               a)

               nem érintik a Szerződő Felek bármely egyéb nemzetközi megállapodásban vagy egyezményben előírt kötelezettségeit;

               b)

               kiegészítik azokat a vámügyi együttműködésre és kölcsönös igazgatási segítségnyújtásra vonatkozó megállapodásokat, amelyeket az egyes tagállamok és a Kínai Népköztársaság megkötött vagy megköthet; és

               c)

               nem befolyásolják a Bizottság illetékes szolgálatai és a tagállamok vámhatóságai közötti kommunikációra vonatkozó közösségi rendelkezéseket a megállapodás keretében szerzett bármilyen, a közösség számára hasznos információ esetében.

         (2)   Az (1) bekezdés rendelkezései ellenére e megállapodás rendelkezései elsőbbséget élveznek bármely vámügyi együttműködésre és kölcsönös igazgatási segítségnyújtásra vonatkozó kétoldalú megállapodással szemben, amelyet az egyes tagállamok és a Kínai Népköztársaság eddig megkötöttek vagy ezután megköthetnek, amennyiben az utóbbiak rendelkezései nem összeegyeztethetőek e megállapodás rendelkezéseivel.
   (3)   A Szerződő Felek konzultációt folytatnak a megállapodás alkalmazására vonatkozó ügyekben, hogy a megállapodás 21. cikke által létrehozott vám-együttműködési vegyesbizottság keretén belül megoldják a kérdést.
   III.   CÍM
   VÁMÜGYI EGYÜTTMŰKÖDÉS
   6. cikk
   Az együttműködés hatálya
   (1)   A vámhatóságok vállalják a vámügyi együttműködés fejlesztését. A Szerződő Felek együttműködésre törekednek különösen:

               a)

               a biztonságos és gyors információáramlás megkönnyítése érdekében vámhatóságaik közötti kommunikációs csatornák létrehozásában és fenntartásában;

               b)

               vámhatóságaik hatékony összehangolásának megkönnyítésében;

               c)

               e megállapodással összefüggő valamennyi egyéb igazgatási kérdésben, amely időnként együttes fellépést igényel.

         (2)   A Szerződő Felek vállalják a vámügyek területén a kereskedelmet megkönnyítő lépések fejlesztését, figyelembe véve a nemzetközi szervezetek által ezen a téren végzett munkát.
   (3)   E megállapodásban a vámügyi együttműködés magában foglal minden, a vámjogszabályok alkalmazásával összefüggő területet.
   7. cikk
   Vámeljárási együttműködés
   A Szerződő Felek megerősítik elkötelezettségüket az áruk jogszerű mozgásának megkönnyítésére, és kicserélik a vámtechnikák és eljárások fejlesztésére vonatkozó intézkedésekkel és számítógépes rendszereikkel kapcsolatos információikat és szaktudásukat ezen elkötelezettség megvalósítása érdekében, a megállapodás rendelkezéseivel összhangban.
   8. cikk
   Technikai segítségnyújtás
   A Szerződő Felek vámhatóságai technikai segítséget nyújthatnak egymásnak, amennyiben ez mindkét fél számára kölcsönös előnyökkel jár. A technikai segítségnyújtás a következő formákban lehetséges:

               a)

               személyzeti és szakértői cserék egymás vámjogszabályai, eljárásai és vámtechnikái kölcsönös megismerésének elősegítése érdekében;

               b)

               szervezett szakosodott képesítést biztosító továbbképzés vámtisztviselők részére;

               c)

               vámjogszabályokkal és -eljárásokkal kapcsolatos szakmai, tudományos és technikai adatok cseréje;

               d)

               az utasok és áruk mozgásának a kezelésével kapcsolatos technikák és módszerek javítása;

               e)

               minden egyéb olyan általános igazgatási kérdés, amely időnként szükségessé teheti a Szerződő Felek vámhatóságai részéről történő együttes fellépést.

         9. cikk
   A nemzetközi szervezeteken belüli koordináció
   A vámhatóságok igyekeznek kiépíteni és megerősíteni együttműködésüket a közös érdekeltségű területeken, azzal a céllal, hogy a nemzetközi szervezetek keretében történő tárgyalások során összehangolt álláspontot alakítsanak ki.
   IV.   CÍM
   KÖLCSÖNÖS IGAZGATÁSI SEGÍTSÉGNYÚJTÁS
   10. cikk
   Hatály
   (1)   A Szerződő Felek vámhatóságai segítséget nyújtanak egymásnak a szükséges információk szolgáltatása által a vámjogszabályok pontos alkalmazásának biztosítása, valamint a vámjogszabályok megsértését célzó cselekmények megelőzése, nyomozása és üldözése érdekében.
   (2)   Az e megállapodás szerinti vámügyekben történő segítségnyújtás kiterjed a Szerződő Feleknek a megállapodás alkalmazására illetékes bármely igazgatási hatóságaira. Ez nem sérti a büntetőügyekben történő kölcsönös segítségnyújtásra vonatkozó szabályokat. A segítségnyújtás a bírói szervek megkeresésére gyakorolt jogkörben szerzett információkra sem terjed ki.
   (3)   E megállapodás nem terjed ki a vámok, adók és bírságok beszedésében, személyek törvényes letartóztatásában vagy őrizetbe vételében, valamint tulajdon lefoglalásában vagy zár alá vételében nyújtandó segítségre.
   11. cikk
   Segítségnyújtás megkeresés alapján
   (1)   A megkereső hatóság kérésére a megkeresett hatóság megad minden olyan lényeges információt, amely lehetővé teszi a vámjogszabályok pontos alkalmazásának biztosítását, ideértve a vámjogszabályokat sértő felderített vagy tervezett cselekményekkel kapcsolatos információkat is. Megkeresésre a Szerződő Felek vámhatóságai különösen megadnak egymásnak minden tájékoztatást, amely olyan tevékenységre vonatkozik, amely a másik fél területén bűncselekményhez vezethet, mint például hamis vámáru-nyilatkozat, származási bizonyítvány, számla vagy egyéb, nem helytálló vagy hamisított, vagy annak vélhető dokumentum bemutatása.
   (2)   A megkereső hatóság kérésére a megkeresett hatóság tájékoztatást ad arról, hogy:

               a)

               a megkereső fél vámhatósága részére benyújtott vámáru-nyilatkozatot alátámasztó hivatalos okmányok hitelesek-e;

               b)

               a Szerződő Felek egyikének területéről kivitt árukat a jogszabályok szerint vitték-e be a másik Szerződő Fél területére, és – adott esetben – ismertetve az árukra alkalmazott vámeljárást;

               c)

               a Szerződő Felek egyikének területére behozott árukat a jogszabályok szerint vitték-e ki a másik fél területéről, és – adott esetben – ismertetve az árukra alkalmazott vámeljárást.

         (3)   A megkereső hatóság kérésére a megkeresett hatóság a rá vonatkozó törvények, rendeletek és egyéb jogilag kötelező erővel bíró rendelkezések keretén belül megteszi a szükséges lépéseket, hogy biztosítsa az alábbiak különleges felügyeletét:

               a)

               személyek, akikkel kapcsolatban alapos okkal feltételezhető, hogy részt vesznek vagy részt vettek a vámjogszabályok megsértésében;

               b)

               helyszínek, ahol készleteket halmoztak vagy halmoznak fel olyan módon, hogy alapos okkal feltételezhető, hogy ezeket az árukat vámjogszabályok megsértéséhez akarják felhasználni;

               c)

               áruk, amelyeket oly módon szállítanak vagy fognak szállítani, hogy alapos okkal feltételezhető, hogy ezeket a vámjogszabályok megsértéséhez akarják felhasználni;

               d)

               szállítóeszközök, amelyeket oly módon használnak vagy használhatnak, hogy alapos okkal feltételezhető, hogy ezeket a vámjogszabályok megsértéséhez akarják felhasználni.

         12. cikk
   Önkéntes segítségnyújtás
   A Szerződő Felek, törvényeik, jogszabályaik és egyéb jogi eszközeik betartása mellett, saját kezdeményezésükből segítséget nyújtanak egymásnak, amennyiben ezt a vámjogszabályok helyes alkalmazásához szükségesnek tartják, különösen olyan helyzetekben, amelyekben a másik Szerződő Fél gazdasága, közegészsége, közbiztonsága vagy egyéb létfontosságú érdeke jelentősen sérülhet, ha az alábbi információk birtokába jutnak:

               a)

               olyan cselekmények, amelyek sértik vagy sérthetik a vámjogszabályokat, és amelyek a másik Szerződő Fél érdeklődésére számot tarthatnak;

               b)

               vámjogszabályok megsértése során alkalmazott új eszközök és módszerek;

               c)

               vámjogszabályok megsértésében közismerten érintett áruk;

               d)

               személyek, akikkel kapcsolatban alapos okkal feltételezhető, hogy megsértik vagy megsértették a vámjogszabályokat;

               e)

               közlekedési eszközök, amelyekkel kapcsolatban alapos okkal feltételezhető, hogy azokat a vámjogszabályok megsértéséhez használták, használják vagy használhatják.

         13. cikk
   A segítségnyújtás iránti megkeresés formája és tartalma
   (1)   Az e megállapodásnak megfelelő megkereséseket írásban kell elkészíteni. A megkeresések teljesítéséhez szükséges okmányokat mellékelni kell a megkeresésekhez. Ha a helyzet sürgőssége megkívánja, szóbeli megkereséseket is el lehet fogadni, de azokat írásban azonnal meg kell erősíteni.
   (2)   Az (1) bekezdés szerinti megkereséseknek a következő információkat kell tartalmazniuk:

               a)

               a megkereső hatóság hivatalos jóváhagyását;

               b)

               a kért intézkedést;

               c)

               a megkeresés célját és okát;

               d)

               a kapcsolódó törvényeket, rendeleteket és az egyéb, kötelező erejű jogi eszközöket;

               e)

               azoknak a személyeknek lehetőség szerint minél pontosabb és átfogóbb megjelölését, akikre a vizsgálat irányul;

               f)

               összefoglalást a fontosabb tényekről és az eddigi vizsgálatokról.

         (3)   A megkereséseket a megkeresett hatóság valamelyik hivatalos nyelvén vagy egy általa elfogadott nyelven kell benyújtani. Ez a követelmény nem vonatkozik az (1) bekezdés szerint a megkereséshez csatolt okmányokra.
   (4)   Amennyiben a megkeresés nem felel meg a fent meghatározott formai követelményeknek, helyesbítés vagy kiegészítés kérhető; ez alatt az idő alatt óvintézkedéseket lehet elrendelni.
   14. cikk
   A megkeresések teljesítése
   (1)   A segítségnyújtás iránti megkeresés teljesítése érdekében a megkeresett hatóság hatáskörében és a rendelkezésre álló erőforrásokkal úgy jár el, mintha ezt saját felelősségére vagy ugyanazon Szerződő Fél másik hatóságának megkeresésére tenné, megadva a már rendelkezésre álló információkat, lefolytatva vagy lefolytattatva a szükséges vizsgálatokat.
   (2)   A segítségnyújtás iránti megkereséseket a megkeresett Szerződő Fél törvényeivel, rendeleteivel és az egyéb, kötelező erejű jogi eszközeivel összhangban kell teljesíteni.
   (3)   Az egyik Szerződő Fél kellő felhatalmazással rendelkező tisztviselői egyedi esetekben, a másik Szerződő Fél egyetértésével és az utóbbi által meghatározott feltételek szerint jelen lehetnek az utóbbi joghatósága alatt végzett vizsgálatoknál.
   (4)   Abban az esetben, ha a megkeresés nem teljesíthető, a megkereső hatóságot azonnal értesíteni kell erről, továbbá közölni kell vele ennek okait, illetve bármilyen egyéb, a megkeresett hatóság által a megkereső hatóság számára hasznosnak ítélt információt.
   15. cikk
   Az információ közlésének formája
   (1)   A megkeresett hatóság a vizsgálat eredményét írásban közli a megkereső hatósággal, mellékeli a lényeges iratokat, a hiteles másolatokat vagy egyéb adatokat.
   (2)   Ezek az információk elektronikus formában is átadhatók, de szükség szerint haladéktalanul írásban is megerősítendők.
   16. cikk
   A segítségnyújtási kötelezettség alóli kivételek
   (1)   Vissza lehet utasítani, vagy bizonyos feltételek, illetve követelmények teljesüléséhez lehet kötni a segítségnyújtást olyan esetekben, amikor az egyik Szerződő Fél úgy véli, hogy az e megállapodás értelmében nyújtott segítség:

               a)

               nagy valószínűséggel sértené a Kínai Népköztársaság vagy az Európai Közösség azon tagállamának szuverenitását, amelytől e megállapodás alapján segítségnyújtást kértek;

               b)

               nagy valószínűséggel sértené a közrendet, a közbiztonságot vagy más alapérdekeket, különösen a 17. cikk (2) bekezdésében említett esetekben; vagy

               c)

               ipari, kereskedelmi vagy szakmai titkot sértene.

         (2)   A segítségnyújtást a megkeresett hatóság elhalaszthatja azon az alapon, hogy az folyamatban lévő nyomozást, bűnvádi eljárást vagy pert veszélyeztet. Ilyen esetben a megkeresett hatóság köteles konzultálni a megkereső hatósággal annak megállapítása érdekében, hogy nyújtható-e segítség a megkeresett hatóság által megkívánt feltételek mellett.
   (3)   Ha a megkereső hatóság olyan segítséget kér, amelyet megkeresés esetén maga sem tudna teljesíteni, akkor megkeresésében erre a tényre felhívja a figyelmet. Ilyen esetben a megkeresett hatóság dönt arról, hogy miként válaszol a megkeresésre.
   (4)   Az (1) és (2) bekezdésben említett esetekben a megkeresett hatóság által hozott határozatot annak indokolásával együtt, minden szükségtelen késedelem nélkül a megkereső hatóság tudomására kell hozni.
   17. cikk
   Információcsere és titkosság
   (1)   E megállapodás alapján bármilyen formában közölt mindennemű információ titkosnak vagy bizalmasnak tekintendő, attól függően, hogy az egyes Szerződő Feleknél milyen alkalmazandó szabályok vannak érvényben. Az információk a hivatali titoktartási kötelezettség körébe tartoznak, valamint az információt fogadó Szerződő Fél hasonló információkra vonatkozó hatályos jogszabályai és a Közösség hatóságaira vonatkozó megfelelő rendelkezések szerinti védelmet élvezik.
   (2)   A személyes adatok kizárólag akkor cserélhetők ki, ha az azokat átvevő Szerződő Fél kötelezettséget vállal az ilyen jellegű adatok legalább ugyanolyan szintű védelmére, ahogyan ezeket az átadó Szerződő Fél területén a kérdéses esetben védik. Az információkat átadó Szerződő Fél nem köthet ki olyan követelményeket, amelyek szigorúbbak lennének azoknál, mint amelyeket saját joghatósága alatt alkalmaz. A Szerződő Felek információt nyújtanak egymásnak saját vonatkozó szabályaikról, ideértve adott esetben a Közösség tagállamainak hatályos jogszabályait is.
   (3)   Az ebben a megállapodásban foglaltak nem zárják ki azon információk vagy dokumentumok bizonyos vámjogszabályokat sértő cselekmények vonatkozásában a későbbiekben indított igazgatási eljárás során bizonyítékként történő felhasználását, amelyeket e megállapodással összhangban szereztek be. A Szerződő Felek ezért jegyzőkönyveikben, jelentéseikben és a tanúvallomásokban, valamint az igazgatási eljárások során az e megállapodás alapján beszerzett információkat és megtekintett dokumentumokat bizonyítékként használhatják fel. Az ilyen jellegű adatfelhasználásról értesíteni kell azt az illetékes hatóságot, amelyik az információkat szolgáltatta vagy a dokumentumokhoz való hozzáférést engedélyezte.
   (4)   A beszerzett információkat kizárólag az e megállapodásban megjelölt célokra lehet felhasználni. Ha az egyik Szerződő Fél ettől eltérő célra kívánja felhasználni ezeket az információkat, ahhoz az információkat átadó hatóság előzetes írásbeli beleegyezése szükséges. Az ilyen célra történő információfelhasználás az átadó hatóság által meghatározott korlátok között történik.
   (5)   Ennek a cikknek a gyakorlati végrehajtására vonatkozó rendelkezéseket a 21. cikk által létrehozott vám-együttműködési vegyesbizottság határozza meg.
   18. cikk
   Szakértők és tanúk
   A megkeresett hatóság tisztviselője felhatalmazást kaphat arra, hogy az adott meghatalmazás korlátain belül szakértőként vagy tanúként jelenjen meg a másik Szerződő Fél területén az e megállapodásra vonatkozó kérdésekkel kapcsolatos igazgatási eljárás során, és ott olyan tárgyakat, dokumentumokat, illetve dokumentumok hitelesített másolatait mutassa be, amelyek ehhez az eljáráshoz szükségesek lehetnek. A megjelenésre vonatkozó megkeresésnek pontosan meg kell jelölnie azt, hogy melyik közigazgatási hatóság előtt, milyen ügyben, milyen jogcímen és milyen minőségben hallgatják meg a tisztviselőt.
   19. cikk
   A segítségnyújtás költségei
   (1)   A Szerződő Felek lemondanak az e megállapodás végrehajtásával kapcsolatban felmerülő költségek egymás számára történő megtérítésének igényéről, kivéve adott esetben a szakértőknek és tanúknak kifizetendő költségtérítést, valamint azoknak a tolmácsoknak és fordítóknak a díjazását, akik nem közalkalmazottak.
   (2)   Amennyiben a megkeresés teljesítéséhez jelentős vagy rendkívüli kiadások szükségesek, a Szerződő Felek konzultálnak egymással annak érdekében, hogy meghatározzák a megkeresés teljesítésének feltételeit, illetve a költségek viselésének módját.
   V.   CÍM
   ZÁRÓ RENDELKEZÉSEK
   20. cikk
   Végrehajtás
   (1)   E megállapodás végrehajtásával a Szerződő Felek egyrészről az Európai Közösségek Bizottságának, illetve adott esetben az Európai Közösség tagállamainak vámhatóságait, másrészről a Kínai Népköztársaság vámhatóságát bízzák meg. E hatóságok döntenek a megállapodás alkalmazásához szükséges valamennyi gyakorlati rendelkezésről és intézkedésről, figyelembe véve a hatályos szabályokat, különösen az adatvédelem terén. A megállapodással kapcsolatban módosításokat javasolhatnak az illetékes szerveknek.
   (2)   A Szerződő Felek megbeszéléseket folytatnak, és ezt követően folyamatosan tájékoztatják egymást a végrehajtás részletes szabályairól, amelyeket e megállapodás rendelkezéseivel összhangban fogadtak el.
   21. cikk
   Vám-együttműködési vegyesbizottság
   (1)   Létrejön a vám-együttműködési vegyesbizottság, amely a Kínai Népköztársaság és az Európai Közösség vámhatóságainak képviselőiből áll. Üléseit kölcsönös megállapodással rögzített helyen, napon és napirend szerint tartja.
   (2)   A vám-együttműködési vegyesbizottság többek között az alábbi feladatokat látja el:

               a)

               felügyeli a megállapodás megfelelő érvényesülését;

               b)

               megvizsgálja a megállapodás alkalmazása kapcsán felmerülő valamennyi problémát;

               c)

               e megállapodás céljainak megfelelően meghoz a vámügyi együttműködéshez szükséges valamennyi intézkedést;

               d)

               megvizsgálja a vámügyi együttműködés tárgykörében közös érdeklődésre számot tartó nézeteket és álláspontokat, ideértve a jövőbeli intézkedéseket és az ezekhez szükséges erőforrásokat;

               e)

               olyan megoldásokat javasol, amelyek hozzájárulnak e megállapodás céljainak megvalósításához.

         (3)   A vám-együttműködési vegyesbizottság maga alkotja meg és fogadja el belső eljárási szabályzatát.
   (4)   A vám-együttműködési vegyesbizottság szükség esetén tájékoztatja az Európai Közösség és a Kínai Népköztársaság közötti kereskedelmi és gazdasági együttműködésről szóló megállapodás 15. cikke által létrehozott vegyesbizottságot az e megállapodás értelmében végzett tevékenységekről.
   22. cikk
   Hatálybalépés és időtartam
   (1)   Ez a megállapodás az azon napot követő hónapnak az első napján lép hatályba, hogy a Szerződő Felek értesítették egymást megfelelő eljárásaik befejezéséről.
   (2)   Mindegyik Szerződő Fél a másik félnek átadott írásbeli értesítéssel felmondhatja ezt a megállapodást. A szerződés felmondása a másik Szerződő Fél értesítése napjától számított harmadik hónap elteltével lép hatályba. A megállapodás megszűnése előtt átvett segítségnyújtás iránti megkereséseket e megállapodás rendelkezéseivel összhangban teljesítik.
   23. cikk
   Hiteles szövegek
   Ez a megállapodás két-két példányban készült angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén, valamint kínai nyelven, a szövegek mindegyike egyaránt hiteles.

      FENTIEK HITELÉÜL az alulírott meghatalmazottak aláírták ezt a megállapodást.
      Kelt Hágaban, 2004. december 8-án.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Činské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Činskey ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: Az Europol igazgatási tanácsának határozata – 2005. október 19. megállapodás az Europol által alkalmazott feltételek és eljárások ügyében, átvéve az 1999. november 16-i, az Europol alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében hozott Europol igazgatási tanácsi döntés mellékletében említett összegeket

text:
               15.11.2005

               HU

               Az Európai Unió Hivatalos Lapja

               C 282/4

      AZ EUROPOL IGAZGATÁSI TANÁCSÁNAK HATÁROZATA

   2005. október 19.
   megállapodás az Europol által alkalmazott feltételek és eljárások ügyében, átvéve az 1999. november 16-i, az Europol alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében hozott Europol igazgatási tanácsi döntés mellékletében említett összegeket
   (2005/C 282/03)
   AZ EUROPOL IGAZGATÁSI TANÁCSA,
   Tekintettel az Európai Unió Szerződésének K.3 cikke és az Europol Egyezmény 41 (3) cikke alapján összeállított az Europol, a hozzá tartozó szervek tagjai, aligazgatók és alkalmazottak kiváltságaira és menteségeire vonatkozó jegyzőkönyvre (1), és különösen annak 10. cikkére;
   Mivel:

               1.

               A tanács 2005. október 12-én, 2004. július 1-ig visszamenőleges hatállyal az Europol tisztviselők béreinek és egyéb javadalmazásainak 0,29 %-os változásáról döntött.

               2.

               Az igazgatási tanács 2005. október 19-én úgy döntött, hogy az igazgatási tanács 1999. november 16-i döntésének függelékében található 4. cikkben feltüntetett összegeket (2) a 2005. október 12-i tanácsi döntés értelmében az 1. pontban meghatározott mértékben és időpontban emeli.

               3.

               Az igazgatási tanács 2005. október 19-i döntéséhez hasonlóan, az így kapott értékeket az Európai Unió Hivatalos lapjában kell közzétenni.

         A KÖVETKEZŐKÉPPEN HATÁROZOTT:
   1. Cikk
   2004. július elsejei hatállyal:

               1.

               Az igazgatási tanács 1999. november 16-i döntésének függelékében található 4. cikk első sorában feltüntetett összeg 110,24 euróra módosul.

               2.

               Az igazgatási tanács 1999. november 16-i döntésének függelékében található 4. cikkben található táblázat euróban megadott értékei a következőképpen módosulnak:

                           8 % az 110,24 és 1 941,75 EUR közötti összegeknél

                           10 % az 1 941,76 és 2 674,46 EUR közötti összegeknél

                           12,5 % a 2 674,47 és 3 065,08 EUR közötti összegeknél

                           15 % a 3 065,09 és 3 480,86 EUR közötti összegeknél

                           17,5 % a 3 480,87 és 3 871,51 EUR közötti összegeknél

                           20 % a 3 871,52 és 4 250,14 EUR közötti összegeknél

                           22,5 % a 4 250,15 és 4 640,75 EUR közötti összegeknél

                           25 % a 4 640,76 és 5 019,40 EUR közötti összegeknél

                           27,5 % az 5 019,41 és 5 410,02 EUR közötti összegeknél

                           30 % az 5 410,03 és 5 788,67 EUR közötti összegeknél

                           32,5 % az 5 788,68 és 6 179,29 EUR közötti összegeknél

                           35 % a 6 179,30 és 6 558,53 EUR közötti összegeknél

                           40 % a 6 558,54 és 6 949,16 EUR közötti összegeknél

                           45 % a 6 949,17 EUR feletti összegeknél

         2. Cikk
   Jelen döntést az Európai Unió Hivatalos lapjában kell közzétenni.
   3. Cikk
   Jelen döntés a jóváhagyását követő napon lép hatályba.

      Kelt.: Hága, 2005. október 19.

         Rob WAINWRIGHT

            Az igazgatási tanács elnöke

      (1)  HL C 221, 1997. június 19., 2. old.

      (2)  HL C 65, 2001. február 28., 8. old.


title: 2010/199/CFSP: A Tanács 2010/199/KKBP határozata ( 2010. március 22. ) az Európai Unió és Montenegró között a Montenegrónak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott Európai Uniós katonai műveletben (Atalanta-művelet) történő részvételéről szóló megállapodás aláírásáról és megkötéséről

text:
               8.4.2010

               HU

               Az Európai Unió Hivatalos Lapja

               L 88/1

         A TANÁCS 2010/199/KKBP HATÁROZATA
   (2010. március 22.)
   az Európai Unió és Montenegró között a Montenegrónak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott Európai Uniós katonai műveletben (Atalanta-művelet) történő részvételéről szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, valamint az Európai Unió működéséről szóló szerződésre és különösen annak 218. cikke (5) és (6) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2008. november 10-én elfogadta a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépést (1).

               (2)

               Az együttes fellépés 10. cikkének (3) bekezdésében foglaltaknak megfelelően a harmadik államok részvételére vonatkozó részletes szabályok az Európai Unióról szóló szerződés 37. cikkével összhangban megkötendő megállapodások tárgyát képezik.

               (3)

               A Politikai és Biztonsági Bizottság 2009. április 21-i, harmadik államoknak az Atalanta-művelethez való hozzájárulásának elfogadásáról szóló ATALANTA/2/2009 (2) és a hozzájáruló felek bizottságának létrehozásáról szóló ATALANTA/3/2009 (3) határozatait követő tárgyalások eredményeként megállapodás született az Európai Unió és Montenegró között a Montenegrónak az Atalanta-műveletben történő részvételéről (a továbbiakban: a megállapodás).

               (4)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és Montenegró között a Montenegrónak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletben (Atalanta-művelet) történő részvételéről szóló megállapodást (a továbbiakban: a megállapodás) a Tanács az Európai Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót kötelező aláírására jogosult személy(eke)t.
   3. cikk
   A megállapodás 10. cikkének (1) bekezdésében előírt értesítést az Unió nevében a Tanács elnöke teszi meg (4).
   4. cikk
   Ez a határozat az elfogadásának napján lép hatályba.
   5. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. március 22-én.

            a Tanács részéről

            az elnök

         M. Á. MORATINOS

      (1)  HL L 301., 2008.11.12., 33. o.

      (2)  HL L 109., 2009.4.30., 52. o.

      (3)  HL L 112., 2009.5.6., 9. o., kiegészítés: HL L 119., 2009.5.14., 40. o.

      (4)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való kihirdetéséről.
    ---documentbreak---

               8.4.2010

               HU

               Az Európai Unió Hivatalos Lapja

               L 88/3

         FORDÍTÁS
   MEGÁLLAPODÁS
   az Európai Unió és Montenegró között a Montenegrónak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott Európai Uniós katonai műveletben (Atalanta-művelet) történő részvételéről
   AZ EURÓPAI UNIÓ (EU)
   egyrészről, és
   MONTENEGRÓ
   másrészről
   a továbbiakban: a „Felek”,
   FIGYELEMBE VÉVE:
   hogy az Európai Unió Tanácsa elfogadta a 2009/907/KKBP tanácsi határozattal (1) módosított, a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépést (2) (Atalanta-művelet),
   hogy Montenegró felkérést kapott az EU-tól az EU által vezetett műveletben való részvételre,
   a haderő létrehozásának sikeres befejezését, valamint az EU műveleti parancsnok és az EU Katonai Bizottsága ajánlását Montenegró haderőinek az EU által vezetett műveletben való részvételével kapcsolatos megállapodásra vonatkozóan,
   a harmadik államoknak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) (3) való hozzájárulása elfogadásáról szóló, 2009. április 21-i ATALANTA/2/2009 politikai és biztonsági bizottsági határozatot (4), valamint a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) tekintetében a hozzájáruló felek bizottságának létrehozásáról szóló, 2009. április 21-i ATALANTA/3/2009 politikai és biztonsági bizottsági határozatot; mindkettőt a Politikai és Biztonsági Bizottság ATALANTA/7/2009 határozata (5) módosította,
   Montenegrónak az Atalanta-műveletben való részvételről szóló 2009. augusztus 13-i határozatát,
   A KÖVETKEZŐKBEN ÁLLAPODTAK MEG:
   1. cikk
   Részvétel a műveletben
   (1)   Montenegró e megállapodás rendelkezéseivel és minden szükséges végrehajtási rendelkezéssel összhangban csatlakozik a 2009/907/KKBP határozattal módosított, a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (Atalanta-művelet) szóló 2008/851/KKBP együttes fellépéshez, valamint minden későbbi határozathoz, amellyel az Európai Unió Tanácsa a művelet kiterjesztéséről határoz.
   (2)   A Montenegrónak az Európai Unió által vezetett tengeri erőkhöz (EUNAVFOR) történő hozzájárulása nem érinti az Európai Unió döntéshozatali autonómiáját.
   (3)   Montenegró biztosítja, hogy az Atalanta-műveletben részt vevő hadereje és állománya a következőkkel összhangban teljesíti misszióját:

               —

               a 2008/851/KKBP együttes fellépés és annak lehetséges későbbi módosításai,

               —

               a műveleti terv,

               —

               végrehajtási intézkedések.

         (4)   A Montenegró által a művelethez biztosított haderő és állomány a megbízatását kizárólag az Atalanta-művelet érdekeinek szem előtt tartásával végzi, és ezen érdekeknek megfelelő magatartást tanúsít.
   (5)   Montenegró minden, a műveletben való részvételében bekövetkezett változásról kellő időben tájékoztatja az EU műveleti parancsnokot.
   2. cikk
   A haderők jogállása
   (1)   A Montenegró részéről az Atalanta-művelethez biztosított haderő és állomány jogállására az Európai Unió és Szomália, Dzsibuti, vagy a régió bármely más olyan országa között létrejött, a haderők jogállásáról szóló megállapodás vonatkozik, amely országgal ilyen megállapodás jön létre a művelet céljából, vagy a Kenya, a Seychelle Köztársaság vagy a régió bármely más olyan országa által kiadott, a haderők jogállásáról szóló egyoldalú nyilatkozat, amely ország ilyen nyilatkozatot adott ki a művelet céljából.
   (2)   A közös műveleti területen kívül található parancsnokságokhoz vagy parancsnoki elemekhez biztosított haderők és állomány jogállására az érintett parancsnokságok és parancsnoki elemek fogadó állama, valamint a Montenegró közötti megállapodásokat kell alkalmazni.
   (3)   Az (1) és (2) bekezdésében említett, a haderők jogállásáról szóló megállapodások és nyilatkozatok sérelme nélkül Montenegró joghatósággal rendelkezik az Atalanta-műveletben részt vevő hadereje és állománya felett.
   (4)   Montenegró felel az Atalanta-műveletben való részvétellel kapcsolatos bármely, a saját haderejének és állományának bármely tagjától érkező vagy vele kapcsolatos követelés kielégítéséért. Montenegró felel a hadereje és állománya bármely tagja ellen irányuló – különösen jogi vagy fegyelmi – eljárásoknak a saját törvényeivel és rendelkezéseivel összhangban történő megindításáért.
   (5)   Montenegró vállalja, hogy e megállapodás aláírásakor nyilatkozatot tesz arra vonatkozóan, hogy az Atalanta-műveletben részt vevő bármely állammal szembeni követeléséről lemond.
   (6)   Az Európai Unió tagállamai vállalják, hogy e megállapodás aláírásakor nyilatkozatot tesznek arra vonatkozóan, hogy a Montenegrónak az Atalanta-műveletben való részvételét illetően lemondanak a követeléseikről.
   3. cikk
   Az elfogott és fogva tartott személyek büntetőeljárás céljából való átadásának feltételei
   Amennyiben Montenegró joghatóságként jár el olyan személyekkel szemben, akik a műveleti területhez tartozó valamely állam felségvizein kalóztámadást vagy fegyveres rablást követtek el, vagy ezzel gyanúsítják őket, az EUNAVFOR által elfogott és fogva tartott személyeknek – büntetőeljárás lefolytatása céljából –, valamint az EUNAVFOR birtokában lévő lefoglalt javaknak az EUNAVFOR részéről Montenegró részére történő átadására az e megállapodás szerves részét képező mellékletben megállapított feltételek szerint kerül sor.
   4. cikk
   Minősített információ
   (1)   Montenegró megteszi a szükséges intézkedéseket annak biztosítása érdekében, hogy az EU minősített információ az Európai Unió Tanácsának a 2001. március 19-i 2001/264/EK tanácsi határozatban (6) foglalt biztonsági szabályainak és az illetékes hatóságok – ideértve az EU műveleti parancsnokot – által kibocsátott további iránymutatásoknak megfelelő védelemben részesüljön.
   (2)   Amennyiben az EU és Montenegró között megállapodás jön létre a minősített információ cseréjére vonatkozó biztonsági eljárásokat illetően, úgy a megállapodás rendelkezéseit az Atalanta-művelettel összefüggésben is alkalmazni kell.
   5. cikk
   Parancsnoki lánc
   (1)   Az Atalanta-műveletben részt vevő haderő és állomány valamennyi tagja teljes mértékben saját nemzeti hatóságának parancsnoksága alatt marad.
   (2)   A nemzeti hatóságok haderejük és állományuk műveleti és harcászati parancsnokságát és/vagy ellenőrzését átadják az EU műveleti parancsnokának. Az EU műveleti parancsnok jogosult hatáskörét átruházni.
   (3)   Montenegrót a művelet napi irányításának terén ugyanolyan jogok illetik meg és ugyanolyan kötelezettségek terhelik, mint az Európai Uniónak a műveletben részt vevő tagállamait.
   (4)   Az EU műveleti parancsnok – a Montenegróval folytatott konzultációt követően – bármikor kérheti Montenegró hozzájárulásának visszavonását.
   (5)   Montenegró saját nemzeti kontingensének az Atalanta-műveletben való képviseletére katonai főképviselőt nevez ki. A katonai főképviselő konzultál az EU-erők főparancsnokával a műveletet érintő valamennyi kérdésben, továbbá napi szinten felel a kontingens fegyelméért.
   6. cikk
   Pénzügyi szempontok
   (1)   Montenegró viseli a műveletben való részvételével kapcsolatos valamennyi költséget, azon költségek kivételével, amelyek a megállapodás 1. cikke (1) bekezdésében említett jogi eszközök, valamint az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (Athena) létrehozásáról szóló, 2008. december 18-i 2008/975/KKBP tanácsi határozat (7) értelmében közös finanszírozásban részesülnek.
   (2)   Az Atalanta-művelet a 7. cikkben említett végrehajtási rendelkezésekben szereplő feltételekkel, költségtérítéses alapon nyújt logisztikai támogatást a montenegrói kontingensnek. A kapcsolódó kiadások adminisztratív kezelését az Athena végzi.
   (3)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén Montenegró – felelőssége megállapítása esetén – kártérítést fizet az e megállapodás 2. cikkének (1) bekezdésében említett, a haderők jogállásáról szóló megállapodásban – amennyiben ilyen létezik – meghatározott feltételek szerint.
   7. cikk
   A megállapodás végrehajtására vonatkozó rendelkezések
   Az e megállapodás végrehajtásához szükséges bármely technikai és igazgatási megállapodás az Unió külügyi és biztonságpolitikai főképviselője vagy az EU műveleti parancsnok, valamint Montenegró megfelelő hatóságai között jön létre.
   8. cikk
   A szerződéses kötelezettségek nem teljesítése
   Amennyiben valamelyik fél nem teljesíti az előző cikkekben meghatározott kötelezettségeit, a másik fél egyhónapos felmondási idővel felmondhatja ezt a megállapodást.
   9. cikk
   A jogviták rendezése
   Az e megállapodás értelmezésével vagy alkalmazásával kapcsolatos vitákat a felek egymás között diplomáciai úton rendezik.
   10. cikk
   Hatálybalépés
   (1)   Ez a megállapodás az azt követő első hónap első napján lép hatályba, hogy a felek értesítették egymást a hatálybalépéshez szükséges belső eljárások befejezéséről.
   (2)   Ez a megállapodás az aláírás napjától ideiglenesen alkalmazandó.
   (3)   Ez a megállapodás addig marad hatályban, ameddig Montenegró hozzájárul a művelethez.
   (4)   E megállapodás megszűnése nem érinti az ezen megállapodás alkalmazásából a megszűnést megelőzően eredő jogokat és kötelezettségeket, ideértve bármely átadott személy jogait is, amennyiben Montenegróban tartják őt őrizetben vagy ott indítanak ellene büntetőeljárást.
   A művelet befejeztével az Európai Unió Tanácsának elnökségét betöltő állam által kijelölt bármely személy vagy szervezet gyakorolhatja az EUNAVFOR e megállapodás melléklete szerinti valamennyi jogát. Kijelölt személy vagy szervezet lehet többek között az adott ország Montenegróba akkreditált diplomáciai képviselője vagy konzulátusi tisztviselője. A művelet befejeztével az ezen jogi eszköz szerint az EUNAVFOR részére küldendő minden értesítést az EU Tanácsának elnökségét betöltő államnak kell küldeni.

      Kelt Brüsszelben, a kettőezer-tízedik esztendő március havának huszonnegyedik napján, egy-egy eredeti példányban angol nyelven.

            az Európai Unió részéről

            Montenegró részéről

      (1)  HL L 322., 2009.12.9., 27. o.

      (2)  HL L 301., 2008.11.12., 33. o., helyesbítve: HL L 253., 2009.9.25., 18. o.

      (3)  HL L 112., 2009.5.6., 9. o., kiegészítés: HL L 119., 2009.5.14., 40. o.

      (4)  HL L 109., 2009.4.30., 52. o.

      (5)  HL L 270., 2009.10.15., 19. o.

      (6)  HL L 101., 2001.4.11., 1. o.

      (7)  HL L 345., 2008.12.23., 96. o.
   MELLÉKLET

      VALAMELY PARTI ÁLLAMNAK A MŰVELETI TERÜLETEN TALÁLHATÓ FELSÉGVIZEIN FOLYTATOTT KALÓZTÁMADÁSOK VAGY FEGYVERES RABLÁSOK ELKÖVETÉSÉVEL GYANÚSÍTOTT ÉS AZ EURÓPAI UNIÓ ÁLTAL VEZETETT TENGERI ERŐK (EUNAVFOR) ÁLTAL FOGVA TARTOTT SZEMÉLYEKNEK, VALAMINT AZ EUNAVFOR BIRTOKÁBAN LÉVŐ LEFOGLALT JAVAKNAK AZ EUNAVFOR RÉSZÉRŐL MONTENEGRÓ RÉSZÉRE TÖRTÉNŐ ÁTADÁSÁRA ÉS AZ ÁTADÁST KÖVETŐEN A VELÜK VALÓ BÁNÁSMÓDRA, ÉS A JAVAK KEZELÉSÉRE VONATKOZÓ FELTÉTELEKET ÉS MÓDOZATOKAT MEGHATÁROZÓ RENDELKEZÉSEK

   1.   Fogalommeghatározások

   E megállapodás alkalmazásában:

               a)

               „kalóztámadások”: az UNCLOS 101. cikkében meghatározottak szerinti kalóztámadások;

               b)

               „fegyveres rablás”: az 1. pont a) alpontjában meghatározott cselekmények, amennyiben azokat valamely parti államnak a műveleti területen található felségvizein követték el;

               c)

               „átadott személy”: kalóztámadás vagy fegyveres rablás elkövetésével vagy annak szándékával gyanúsított, vagy kalóztámadást illetve fegyveres rablást elkövető, az EUNAVFOR által e megállapodás értelmében Montenegrónak átadott személy.

         2.   Általános elvek

               a)

               Montenegró az EUNAVFOR kérésére átveheti az EUNAVFOR által kalóztámadások vagy fegyveres rablások kapcsán őrizetbe vett személyeket és az EUNAVFOR által ezzel összefüggésben lefoglalt javakat, valamint nyomozás és büntetőeljárás indítása céljából átadhatja ezen személyeket és javakat az illetékes hatóságainak.

               b)

               Az EUNAVFOR e megállapodás keretében a személyeket kizárólag Montenegró illetékes bűnüldöző hatóságainak adja át.

               c)

               Montenegró, hogy az e rendelkezések értelmében átadott személyekkel – az átadást megelőző és követő időszakban egyaránt – emberségesen és a nemzetközi emberi jogi előírásokból fakadó kötelezettségeknek megfelelően bánik, beleértve a kínzás és más kegyetlen, embertelen és megalázó bánásmód vagy büntetés tilalmát, az önkényes fogva tartás tilalmát, és a tisztességes eljárás biztosításának követelményét is.

         3.   Az átadott személyekkel kapcsolatos bánásmód, büntetőeljárás és tárgyalás

               a)

               Valamennyi átadott személyt emberséges bánásmódban kell részesíteni, nem tehetők ki kínzásnak vagy kegyetlen, embertelen vagy megalázó bánásmódnak vagy büntetésnek, biztosítani kell számukra a megfelelő szállást és élelmezést és az orvosi ellátás igénybevételének lehetőségét, valamint lehetővé kell tenni, hogy a vallási szokásokat betarthassák.

               b)

               Minden átadott személyt haladéktalanul bíró vagy a törvény által igazságszolgáltatási hatáskörrel felruházott más tisztségviselő elé kell állítani, aki késedelem nélkül határoz a fogva tartás törvényességéről, és elrendeli a személy szabadlábra helyezését, ha a fogva tartás nem törvényes.

               c)

               Minden átadott személynek joga van arra, hogy ésszerű határidőn belül tárgyalást tartsanak az ügyében vagy szabadlábra helyezzék.

               d)

               Minden átadott személynek joga van ahhoz, hogy az ellene irányuló vádemelést megelőzően törvény által létrehozott, független és pártatlan illetékes bíróság tisztességes és nyilvános módon meghallgassa.

               e)

               Minden bűncselekménnyel vádolt átadott személyt mindaddig ártatlannak kell vélelmezni, amíg bűnösségét a jogszabályoknak megfelelően meg nem állapították.

               f)

               Az ellene irányuló vádemelés során mindenkinek teljesen egyenlő mértékben joga van legalább a következő biztosítékokhoz:

                           1.

                           valamely általa értett nyelven haladéktalanul pontos tájékoztatásban részesüljön az ellene felhozott vád jellege és indokolása tekintetében;

                           2.

                           rendelkezzen a védekezésének előkészítéséhez és az általa választott jogi tanácsadóval való értekezéshez szükséges idővel és lehetőséggel;

                           3.

                           ügyét késedelem nélkül tárgyalják;

                           4.

                           ügyét jelenlétében tárgyalják, és személyesen vagy az általa választott jogi segítséggel védekezhessen; ha nem rendelkezik jogi segítséggel, tájékoztassák az ehhez való jogáról; és jelöljenek ki számára jogi segítséget, amennyiben az igazságszolgáltatás érdekében ez kívánatos, és ha nem rendelkezik az ennek fedezéséhez szükséges anyagi eszközökkel, térítésmentesen részesüljön ilyen segítségben;

                           5.

                           megvizsgálhasson vagy megvizsgáltathasson minden ellene szóló bizonyítékot, ideértve a letartóztatását végrehajtó tanúk vallomásait is, és kieszközölhesse a védelem tanúinak ugyanolyan feltételek melletti beidézését és kihallgatását, mint amelyek a vád tanúira vonatkoznak;

                           6.

                           térítésmentesen tolmács álljon rendelkezésére, ha nem érti vagy nem beszéli a tárgyaláson használt nyelvet;

                           7.

                           ne kötelezzék saját maga elleni vallomásra vagy bűnösségének bevallására.

               g)

               Minden átadott és bűncselekmény elkövetése miatt elítélt személynek meg kell adni a jogot ahhoz, hogy a bűnösségének megállapítása és a büntetés kiszabását tartalmazó ítélet ellen felsőbb bírósághoz fellebbezzen vagy felülvizsgálatot kérjen, Montenegró jogszabályainak megfelelően.

               h)

               Az EUNAVFOR előzetes írásbeli jóváhagyása nélkül Montenegró az átadott személyeket nyomozás vagy büntetőeljárás céljára nem adja át harmadik államnak.

         4.   Halálbüntetés

   Az átadott személyek nem sújthatók halálbüntetéssel, nem merülhet fel esetükben a halálbüntetés lehetősége, és nem kérhető ellenük a halálbüntetés kiszabása.
   5.   Nyilvántartás és értesítések

               a)

               Minden átadáshoz az EUNAVFOR képviselője és a Montenegró illetékes bűnüldöző hatóságának képviselője által aláírt megfelelő dokumentum szükséges.

               b)

               Az EUNAVFOR valamennyi átadott személyre vonatkozóan a fogva tartással kapcsolatos nyilvántartást ad át Montenegrónak. Ez a nyilvántartás – lehetőség szerint – kiterjed az átadott személy fogva tartás alatti fizikai állapotára, a Montenegró hatóságai részére történő átadás időpontjára, a fogva tartás indokaira, a fogva tartás kezdeti időpontjára és helyére, valamint a fogva tartással kapcsolatos minden határozatra.

               c)

               Montenegró felel minden átadott személy pontos nyilvántartásáért, amely magában foglalja többek között a lefoglalt javak összességének, a személyek fizikai állapotának, a fogva tartás helyének, a személyek elleni vádaknak, valamint a büntetőeljárás és a tárgyalás során hozott valamennyi jelentős határozatnak a nyilvántartását.

               d)

               Az EU és az EUNAVFOR képviselőinek a Montenegró Külügyminisztériumához intézett írásbeli kérésére ezt a nyilvántartást rendelkezésükre kell bocsátani.

               e)

               Montenegró értesíti továbbá az EUNAVFOR-t az e megállapodás szerint átadott bármely személy fogva tartásának helyéről, fizikai állapotának esetleges rosszabbodásáról, és a nem megfelelő bánásmódra vonatkozó állításokról. Az EU és az EUNAVFOR képviselői az e megállapodás értelmében átadott valamennyi személyhez bejárással rendelkeznek a fogva tartás ideje alatt, és jogukban áll őket kihallgatni.

               f)

               A nemzeti és nemzetközi humanitárius ügynökségek kérésükre engedélyt kapnak az e megállapodás szerint átadott személyek látogatására.

               g)

               Annak biztosítása céljából, hogy az EUNAVFOR kellő időben képes legyen Montenegró számára az EUNAVFOR kötelékébe tartozó tanúk beidézésével és a vonatkozó tanúvallomás megtételével kapcsolatos segítséget nyújtani, Montenegró bármely átadott személy elleni büntetőtárgyalási eljárás indítására vonatkozó szándékáról, valamint a bizonyításfelvételre és a vallomás meghallgatására vonatkozó határidőkről értesítést küld az EUNAVFOR részére.

         6.   Az EUNAVFOR által nyújtott segítség

               a)

               Az EUNAVFOR eszközeihez és lehetőségeihez mérten minden segítséget megad Montenegrónak az átadott személyekkel kapcsolatos nyomozás és büntetőeljárás megindítása céljából.

               b)

               Az EUNAVFOR különösen:

                           1.

                           az e rendelkezések 5. pontjának b) alpontja értelmében átadja a fogva tartásról vezetett nyilvántartást;

                           2.

                           minden bizonyítékot Montenegró illetékes hatóságainak előírásaival összhangban dolgoz fel, az alábbi 8. pontban foglalt végrehajtási rendelkezéseknek megfelelően;

                           3.

                           törekszik arra, hogy az EUNAVFOR személyzetének az e rendelkezések értelmében átadott személyekkel kapcsolatos bármely intézkedésben érintett tagja tanúvallomást tegyen;

                           4.

                           az EUNAVFOR birtokában lévő, vonatkozó lefoglalt javak összességét átadja.

         7.   Az átadott személyek egyéb jogaival fennálló viszony

   E rendelkezések nem tekintendők vagy értelmezhetők az átadott személyek tekintetében alkalmazandó nemzeti vagy nemzetközi jog által biztosított jogoktól való eltérésnek.
   8.   Végrehajtási szabályok

               a)

               E rendelkezések alkalmazásában az operatív, adminisztratív és technikai kérdések egyrészről a Montenegró illetékes hatóságai, másrészről az EU illetékes hatóságai és az EUNAVFOR számára nemzeti kontingenst biztosító államok illetékes hatóságai által jóváhagyandó végrehajtási rendelkezések tárgyát képezhetik.

               b)

               A végrehajtási rendelkezések többek között a következőkre terjedhetnek ki:

                           1.

                           Montenegró illetékes bűnüldöző hatóságának megnevezése, amelynek az EUNAVFOR a személyeket átadhatja;

                           2.

                           az átadott személyek fogva tartására kijelölt fogda;

                           3.

                           a dokumentumok kezelése, ideértve a bizonyítékok összegyűjtésével kapcsolatos dokumentumokat is, amelyeket a személyek átadásakor átadnak Montenegró illetékes bűnüldöző hatóságának;

                           4.

                           értesítés céljára kijelölt kapcsolattartók;

                           5.

                           átadás esetén használandó formanyomtatványok.


title: A Tanács határozata (2004. április 19.) az Európai Közösségek Elsőfokú Bírósága eljárási szabályzata 35. cikke (1) és bekzedésének módosításáról

text:
Fontos jogi nyilatkozat

|

32004D0406

Hivatalos Lap L 132 , 29/04/2004 o. 0003 - 0004

		A Tanács határozata(2004. április 19.)az Európai Közösségek Elsőfokú Bírósága eljárási szabályzata 35. cikke (1) és (2) bekezdésének módosításáról(2004/406/EK, Euratom)AZ EURÓPAI UNIÓ TANÁCSA,tekintettel a Bíróság alapokmányáról szóló jegyzőkönyv 64. cikkére,az Európai Közösséget létrehozó szerződés 245. cikkének második bekezdésében, illetve az Európai Atomenergia-közösséget létrehozó szerződés 160. cikkének második bekezdésében említett eljárással összhangbantekintettel a Bíróság 2003. december 3-i kérelmére,tekintettel az Európai Parlament 2004. március 30-i véleményére,tekintettel a Bizottság 2004. március 1-jei véleményére,mivel:(1) A Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Unióhoz történő csatlakozásáról szóló szerződés [1] hatálybalépésével az új hivatalos nyelveket, azaz a cseh, az észt, a lengyel, a lett, a litván, a magyar, a máltai, a szlovák és a szlovén nyelvet fel kell venni az eljárás nyelvére vonatkozó, az Európai Közösségek Elsőfokú Bírósága eljárási szabályzata 35. cikkének 1. §-ában meghatározott felsorolásba.(2) A közvetlen keresetek tekintetében a Nizzai Szerződéssel bevezetett, a Bíróság és az Elsőfokú Bíróság közötti új hatáskörmegosztás következményeként megfelelő szabályokat szükséges megállapítani az Elsőfokú Bíróság előtt folyó eljárás nyelvének meghatározására vonatkozóan azokban az esetekben, amikor az intézmények valamelyike a felperes,A KÖVETKEZŐKÉPPEN HATÁROZOTT:1. cikkAz Európai Közösségek Elsőfokú Bíróságának 1991. május 2-i eljárási szabályzata, (HL L 136., 1991.5.30., 1. o.) az 1994. szeptember 15-i (HL L 249., 1994.9.24., 17. o.), 1995. február 17-i (HL L 44., 1995.2.28., 64. o.), 1995. július 6-i (HL L 172., 1995.7.22., 3. o.) 1997. március 12-i (HL L 103., 1997.4.19., 6. o.), 1999. május 17-i (HL L 135., 1999.5.29., 92. o.), 2000. december 6-i (HL L 322., 2000.12.19., 4. o.) és 2003. május 21-i (HL L 147., 2003.6.14., 22. o.) módosításokkal, az alábbiak szerint módosul:1. a 35. cikk (1) bekezdésének a helyébe a következő szöveg lép:"Az eljárás nyelve angol, cseh, dán, észt, finn, francia, görög, holland, ír, lengyel, lett, litván, magyar, máltai, német, olasz, portugál, spanyol, svéd, szlovák vagy szlovén."2. a 35. cikk (2) bekezdésében:- a szöveg a következő új ponttal egészül ki:- "a) ha az alperes egy tagállam vagy a tagállamok valamelyikének állampolgára, illetve ott honos jogi személy, az eljárás nyelve az adott állam hivatalos nyelve; ha az államnak több hivatalos nyelve van, az alperes választhat e nyelvek közül;"- a korábbi a) és b) pont megjelölése b), illetve c) pontra változik;- a c) pontban a "a) ponttól" kifejezést a "b) ponttól" szöveg váltja fel.2. cikkE határozat 1. cikkének 1. pontja a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Unióhoz történő csatlakozásáról szóló szerződés hatálybalépésével egyidejűleg lép hatályba. Az 1. cikk 2. pontja az e határozat kihirdetését követő második hónap első napján lép hatályba.Az Elsőfokú Bíróság eljárási szabályzatának cseh, észt, lengyel, lett, litván, magyar, máltai, szlovák, illetve szlovén nyelvű szövege az első bekezdésben hivatkozott szerződés hatálybalépését követően kerül elfogadásra.Kelt Brüsszelben, 2004. április 19-én.a Tanács részérőlaz elnökB. Cowen[1] HL L 236., 2003.9.23., 17. o.--------------------------------------------------